Theo Rose și Anghel Damian au călătorit la Paris, unde au petrecut două zile de relaxare, fără copilul lor. Tânărul regizor și-a dat silința să realizeze câteva cadre foto frumoase, ca partenera sa să le poată publica pe rețelele sociale. Cum a fost surprinsă cântăreața: „Franțuzoaica noastră”. Foto
Este greu de crezut că Theo Rose mai are nevoie de o prezentare complexă. Mulți români o cunosc – dacă nu prin prisma melodiile sale, poate prin aparițiile la Vocea României, dar nu numai. Împreună cu Anghel Damian, formează unul dintre cele mai tinere și frumoase cupluri din lumea mondenă.
În urma popularității dobândite, Theo Rose a reușit să își construiască în mediul online o comunitate de peste un milion de urmăritori. Pe Instagram, cântăreața este foarte activă, ținându-și fanii la curent cu multe evenimente ce se petrec în viața ei personală sau profesională.
Așa se face că, în urmă cu două zile, Theo Rose și-a anunțat urmăritorii de pe Instragram că a călătorit împreună cu tatăl copilului său în capitala Franței, unde a văzut-o și pe Taylor Swift în celebrul turneu The Eras Tour. Cuplul de artiști a profitat de ocazie pentru a se relaxa, fără cel mic de această dată.
Theo Rose și Anghel Damian și-au lăsat copilul în grija celor apropiați, în România, și au plecat singuri la Paris pentru a se bucura de un weekend în doi. Tânărul regizor a fotografiat-o pe cântăreață în câteva ipostaze în acord cu starea de spirit a orașului, pe care ulterior artista le-a făcut publice pe rețele.
„Asta mai numesc și eu viață. Am fugit la Paris două zile. Am văzut The Eras Tour aseară (…). Sunt pentru prima dată aici. Văd locuri pe care le-am întâlnit în cărți și Anghel (Damian – n.r.) și-a dat silința să am niște poze de arătat”, a transmis Theo Rose pe Instagram.
Cântăreața a fost fotografiată de Anghel Damian în ipostaze foarte chic, apreciate de internauți, dovadă fiind chiar unele comentarii pe care le-a primit tânăra:
„Franțuzoaica noastră!”/ „Ce mă bucur că te mai relaxezi și tu!”/ „Superbă!”/ „Așa să vă țină, împreună și fericiți”/ „Mi-ar fi plăcut să vă întâlnesc. Sunteți minunați”.
Theo Rose a ales să poarte o ținută relaxată pe străzile Parisului. Tânăra cântăreață a optat pentru o fustă trei sferturi cu army print, un top alb scurt, cu vedere la abdomen și spatele gol și teniși albi.